สะท้อนจากข้อมูลของ World Economic Forum (WEF) บอกว่า ภายในปี 2565 สัดส่วนการทำงานร่วมกันระหว่างมนุษย์ และระบบหรือเครื่องจักร จะอยู่ที่เท่าไหร่ต่อเท่าไหร่
a. 40% และ 60%
b. 30% และ 70%
c. 58% และ 42%
d. 20% และ 80%
คำตอบคือ c.  เพราะว่า ในช่วง 1-2 ปีที่ผ่านมา ตลาดแรงงานในประเทศไทยเปลี่ยนแปลงไปอย่างรวดเร็ว ซึ่งเป็นผลจากสภาพเศรษฐกิจ และความก้าวหน้าของเทคโนโลยี ส่งผลให้มีอาชีพใหม่เกิดขึ้นมากมาย โดยเฉพาะสายงานด้านออนไลน์ เมื่อประกอบกับการระบาดของโควิด-19 จนเกิดวิถีการใช้ชีวิตแบบใหม่ ยิ่งเร่งให้สายงานออนไลน์มาแรงเพิ่มมากขึ้น 

ในขณะที่สายงานเดิมๆ ต้องปรับตัวให้เท่าทันการเปลี่ยนแปลง เพราะทักษะเดิมที่มีอยู่อาจไม่ตอบโจทย์โลกยุคใหม่ และอาจจะทำให้อาชีพที่ทำอยู่ไม่เป็นที่ต้องการของตลาดแรงงานเอาได้ ในปี 2021 มีสายงานไหนอาชีพไหนบ้างต้องปรับตัวเองบ้าง มาดูผลสำรวจจาก Jobsdb.com เพื่ออัพสเกลตัวเองก่อนจะถูกเด็กจบใหม่มาแย่งงาน

แค่ทักษะใน “สายอาชีพ” ตัวเอง ไม่พอในยุคดิจิทัล
เดิมทีโลกของการทำงาน องค์กรส่วนใหญ่จะให้ความสำคัญกับทักษะ Hard Skill ซึ่งเป็นความรู้ความสามารถในอาชีพหรือสายงานนั้นๆ แต่การทำงานในยุคดิจิทัล แค่ทักษะสายงานตรงอย่างเดียวอาจจะไม่เพียงพออีกต่อไป เพราะบางทักษะบางสายงานนั้น เทคโนโลยีสามารถเข้ามาช่วยเพิ่มประสิทธิภาพและลดต้นทุนในการทำงานได้ ดังนั้น คนทำงานที่จะอยู่รอดในยุคนี้ จำต้องมีทักษะการทำงานที่หลากหลายมากขึ้นกว่าเดิม

สะท้อนจากข้อมูลของ World Economic Forum (WEF) บอกว่า ภายในปี 2565 สัดส่วนการทำงานร่วมกันระหว่างมนุษย์ และระบบหรือเครื่องจักร จะอยู่ที่ 58% และ 42% ชี้ให้เห็นว่าโลกการทำงานต่อไปต้องการคนที่มีทักษะชุดใหม่ โดยเฉพาะทักษะที่เกี่ยวข้องกับการประยุกต์ใช้เทคโนโลยี และจากผลวิจัยในหัวข้อ The Future of Jobs Report 2020 ระบุว่า มี 19 สายงานที่จำต้องใช้ทักษะเฉพาะสำหรับงานในอนาคต